b'\n_START_ARTICLE_\nVeterin\xc3\xa6rh\xc3\xb8gskolen\n_START_SECTION_\nOm h\xc3\xb8yskolen\n_START_PARAGRAPH_\nVeterin\xc3\xa6rh\xc3\xb8gskolen ligger p\xc3\xa5 Adamstuen i Oslo med avdelinger i Sandnes og Troms\xc3\xb8. H\xc3\xb8gskolen har rundt 430 ansatte og 460 studenter._NEWLINE_H\xc3\xb8gskolen driver et undervisningshospital med avanserte diagnostiske hjelpemidler, gode behandlingstilbud og h\xc3\xb8y kompetanse, og har et viktig nettverk ut til alle brukere av veterin\xc3\xa6re tjenester.  Dette skjer gjennom klinikk- og laboratorievirksomhet og gjennom forskningssamarbeid.  Klinikk- og laboratorievirksomhet er n\xc3\xb8dvendig for \xc3\xa5 drive en god undervisning.  Norges veterin\xc3\xa6rh\xc3\xb8gskole har en allsidig forskningsaktivitet innen veterin\xc3\xa6rmedisinsk grunnforskning, mattrygghet og milj\xc3\xb8, akvamedisin, komparativ medisin, dyrehelse og dyrevelferd for pattedyr og fisk._NEWLINE_Statens veterin\xc3\xa6re fors\xc3\xb8ksg\xc3\xa5rd for sm\xc3\xa5fe, etablert i Stavanger i 1942 og flyttet til Sandnes ca. 1968 ble lagt til veterin\xc3\xa6rh\xc3\xb8gskolen som eget institutt i 1991 under navnet Institutt for sm\xc3\xa5feforskning. Veterin\xc3\xa6rmedisinsk senter i Troms\xc3\xb8 ble etablert i 1992, og ble i 1995 innlemmet i veterin\xc3\xa6rh\xc3\xb8gskolen som Institutt for arktisk veterin\xc3\xa6rmedisin.\n_START_SECTION_\nDyrepleierstudiet\n_START_PARAGRAPH_\nDyrepleierstudiet er to\xc3\xa5rig. Ferdige kandidater f\xc3\xa5r tittelen h\xc3\xb8gskolekandidat. Mattilsynet autoriserer dyrepleiere. H\xc3\xb8sten 2004 ble 14 dyrepleierstudenter tatt opp. Dyrepleierstudiet er yrkesrettet, og utdanningen fokuserer hovedsakelig p\xc3\xa5 stell, pleie og behandling av dyr. Utdanningen best\xc3\xa5r av veterin\xc3\xa6rmedisinske og biologiske fag, og oppl\xc3\xa6ring i praktisk klinikkdrift.\n_START_SECTION_\nVeterin\xc3\xa6rstudiet\n_START_PARAGRAPH_\nVeterin\xc3\xa6rstudiet gjennomf\xc3\xb8res p\xc3\xa5 5 1/2 \xe2\x80\x93 6 \xc3\xa5r (11 semestre). Ferdige kandidater f\xc3\xa5r tittelen cand. med. vet. Mattilsynet autoriserer veterin\xc3\xa6rer. H\xc3\xb8sten 2004 ble 60 studenter tatt opp, h\xc3\xb8sten 2005 48 studenter, pga p\xc3\xa5legg fra departementet. Det er planlagt en gradvis opptrapping til 70 studenter innen 2007. Inntakskravene til b\xc3\xa5de veterin\xc3\xa6rstudiet og dyrepleierstudiet er sv\xc3\xa6rt h\xc3\xb8ye, likefullt er strykprosenten blant elevene h\xc3\xb8y.\n_START_SECTION_\nMasterstudiet\n_START_PARAGRAPH_\nFra h\xc3\xb8sten 2004 ble det startet to engelskspr\xc3\xa5klige masterstudier ved NVH. Master i mattrygghet og master i akvamedisin. Masterstudiet er 2-\xc3\xa5rig og bygger p\xc3\xa5 bachelorgrad innen relevant fagomr\xc3\xa5de. Det tas sikte p\xc3\xa5 \xc3\xa5 ta opp 15 studenter innen hvert fagomr\xc3\xa5de \xc3\xa5rlig.\n_START_SECTION_\nDoktorgradsstudiet\n_START_PARAGRAPH_\nNVH tildeler graden philosophiae doctor (PhD).\n_START_SECTION_\nBehandling av dyr\n_START_PARAGRAPH_\nNVH driver et d\xc3\xb8gn\xc3\xa5pent undervisningshospital for sm\xc3\xa5dyr, hest og produksjonsdyr. I tillegg har h\xc3\xb8gskolen en ambulerende dyrlegeordning for produksjonsdyr og hest. Klinikkene er sv\xc3\xa6rt sentrale for undervisningen og forskningen ved h\xc3\xb8gskolen. Studentene f\xc3\xa5r gjennom klinikkdriften grunnleggende diagnostiske og praktiske ferdigheter.\n_START_SECTION_\nKritikk\n_START_PARAGRAPH_\nBeslutningen ble umiddelbart omstridt, og s\xc3\xa6rlig Marit Nybakk (Ap) uttalte seg i mot. Inge L\xc3\xb8nning (H) og Siv Jensen (FrP) stilte seg ogs\xc3\xa5 sv\xc3\xa6rt kritisk til vedtaket, og hevdet blant annet at flytting ikke bare ville g\xc3\xa5 ut over forskningen p\xc3\xa5 h\xc3\xb8yskolen, men ogs\xc3\xa5 ut over av andre h\xc3\xb8yskoler i Norge. Nybakk mente at dette var den st\xc3\xb8rste utflyttingen siden Gardermoen flyplass og at det ville g\xc3\xa5 ut over mattryggheten i Norge. Motstanden var s\xc3\xa6rlig stor innenfor Oslo Ap, hvor ogs\xc3\xa5 Jan B\xc3\xb8hler reagerte sterkt og hevdet at dette var en \xc2\xabhjemmeseier for \xc3\x85slaug Haga, som bor kun et par kilometer fra Universitetet for milj\xc3\xb8- og biovitenskap\xc2\xbb. B\xc3\xb8hler uttalte videre at han hadde vanskelig for \xc3\xa5 tro at regjeringen ville g\xc3\xa5 imot et samlet forskningsmilj\xc3\xb8, som \xc3\xb8nsket \xc3\xa5 sl\xc3\xa5 h\xc3\xb8gskolen sammen med Universitetet i Oslo._NEWLINE_Dav\xc3\xa6rende minister for forskning og h\xc3\xb8yere utdanning, Tora Aasland, besvarte kritikken med et debattinnlegg i Aftenposten hvor hun hevdet at kostnadene kunne reduseres ved \xc3\xa5 selge eiendommen p\xc3\xa5 Adamstuen. I tillegg poengterte hun at vedtaket om flyttingen hadde v\xc3\xa6rt underlagt flere grundige utredninger som ogs\xc3\xa5 Stortinget hadde f\xc3\xa5tt seg forelagt som ogs\xc3\xa5 hadde g\xc3\xa5tt i mot flytting.\n_START_SECTION_\nStemning blant forskere\n_START_PARAGRAPH_\n\xc3\x85tte av ti ansatte p\xc3\xa5 H\xc3\xb8gskolen var if\xc3\xb8lge rektor Lars Moe negative til utflyttingen. Hans begrunnelse var at majoriteten p\xc3\xa5 skolen ikke ville ha for tette b\xc3\xa5nd til landbruksutdanningen. I tillegg ble det hevdet at: \xc2\xabVeterin\xc3\xa6rers arbeidsfelt er god matvaresikkerhet og dyrevelferd, og det lar seg ikke alltid forene med h\xc3\xb8y og l\xc3\xb8nnsom matvare- og dyreproduksjon.\xc2\xbb Moe var selv for utflyttingen, men mente at prosessen m\xc3\xa5tte ta den tiden den trengte for \xc3\xa5 vinne st\xc3\xb8tte blant veterin\xc3\xa6rene._NEWLINE_Prorektor Yngvild Wasteson ved h\xc3\xb8gskolen syntes det var pussig at regjeringen hadde g\xc3\xa5tt imot sitt egne faglige vurderinger tidligere i prosessen, som konkluderte med at Adamstuen ville v\xc3\xa6re den beste l\xc3\xb8sningen. Administrerende direkt\xc3\xb8r Roar Gudding ved Veterin\xc3\xa6rinstituttet var ogs\xc3\xa5 skuffet over beslutningen, og fryktet at han ville miste medarbeidere siden reiseveien ville bli over 3,5 mil lengre. Gudding poengterte i tillegg at instituttets fokus p\xc3\xa5 fiskehelse og mattrygghet ikke ville f\xc3\xa5 et tilstrekkelig faglig milj\xc3\xb8 p\xc3\xa5 \xc3\x85s.\n_START_SECTION_\nAnalyser\n_START_PARAGRAPH_\nNorges veterin\xc3\xa6rh\xc3\xb8gskole har en h\xc3\xb8y faglig kompetanse innen laboratorietjenester, og sammen med gode, kvalitetssikrede laboratorier, gj\xc3\xb8r dette h\xc3\xb8gskolen attraktiv for en rekke eksterne akt\xc3\xb8rer._NEWLINE_Laboratorievirksomheten jobber med alt fra legemiddelrester i n\xc3\xa6ringsmidler til algegifter og farskapstesting av hund og katt._NEWLINE_Flere laboratorier er akkrediterte og fungerer som referanselaboratorier for blant annet Mattilsynet og fiskerin\xc3\xa6ringen. _NEWLINE_NVH gj\xc3\xb8r ogs\xc3\xa5 mikrobiologiske unders\xc3\xb8kelser av rent/hygienisk drikkevann. Andre store oppdragsgivere er Veterin\xc3\xa6rinstituttet, Veterin\xc3\xa6rmedisinsk Oppdragssenter (VESO) og de ulike avlslagene._NEWLINE_Sentrallaboratoriet ved NVH er et veterin\xc3\xa6rmedisinsk, klinisk-patologisk service- og forskningslaboratorium. Staben ved laboratoriet deltar i undervisningen og utf\xc3\xb8rer analyser av pr\xc3\xb8ver for h\xc3\xb8gskolens undervisningshospital og for veterin\xc3\xa6rer i hele landet. Laboratoriet benytter moderne analysesystemer og utf\xc3\xb8rer mer enn 200.000 analyser hvert \xc3\xa5r.'